מלחמת הכוכבים: מלחמת המשובטים (סרט)

מלחמת הכוכבים: מלחמת המשובטים  (באנגלית: Star Wars: The Clone Wars) הוא סרט קולנוע אמריקאי משנת 2008 בהנפשה ממוחשבת, מסוגת אופרת חלל, אשר בוים על ידי דייב פילוני, הופק על ידי לוקאס פילם והופץ על ידי האחים וורנר.

זהו סרט ההנפשה המלא הראשון בזיכיון "מלחמת הכוכבים", כאשר עלילתו מתרחשת זמן קצר לאחר אירועי הסרט "פרק 2 - מתקפת המשובטים", בתחילת מלחמת המשובטים. בסרט, הרוזן דוקו מתכנן מזימה להסב את ג'אבה נגד הרפובליקה הגלקטית על ידי הפללה של הג'דיי לחטיפת בנו. בעוד שאנאקין סקייווקר והחניכה החדשה שלו, אסוקה טאנו, מנסים למסור את הילד בחזרה לאביו, אובי ואן קנובי ופאדמה אמידאלה מובילים חקירות נפרדות כדי לחשוף את מזימתו של דוקו.

הסרט הוצג בבכורה ב-10 באוגוסט 2008 בתיאטרון המצרי של גראומן , וחמישה ימים לאחר מכן יצא לאקרנים. הוא קיבל ביקורות שליליות בעיקר בשל סגנון הסיפור וההנפשה שלו, והכניס 68.3 מיליון דולר ברחבי העולם, מה שהופך אותו לסרט מלחמת הכוכבים עם ההכנסות הנמוכות ביותר עד כה. הסרט משמש כפיילוט לסדרת הטלוויזיה באותו השם, שהוצגה לראשונה ברשת Cartoon Network חודשיים לאחר יציאת הסרט לאקרנים.

קישורים חיצוניים

 

ערכים שבהם תבנית בריטניקה אינה מתאימה
סרטי אנימציה של האחים וורנר
סרטי האחים וורנר
סרטי-בת מלחמת הכוכבים
סרטי פריקוול
שיבוט בקולנוע
סרטי המשך אמריקאיים
סרטים באנגלית
סרטי 2008